JEGYZŐKÖNYV

Délegyháza Község Önkormányzat Polgármesterének 2021. január 15-én hozott döntéseiről

A 2011. évi CXXVIII. számú a katasztrófavédelemről és a hozzá kapcsolódó egyes törvények módosításáról szóló törvény 46. § (4) bekezdés értelmében:

*„ Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti. ”*

A vészhelyzetre való tekintettel személyes megjelenéssel járó bizottsági és a testületi ülések elmaradnak a rendkívüli helyzet fennállásának időtartama alatt.

Délegyháza Község Önkormányzatának Polgármestere a következő napirendi pont vonatkozásában döntött:

1. **A nemzetiségi önkormányzattal kötött együttműködési megállapodás felülvizsgálata**
2. **Tavirózsa Kemping strand ügye**

1. Délegyháza Község Önkormányzatának Polgármestere az első napirendi pont vonatkozásában a következő határozatot hozta:

**3/2021. (I.15.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46. §-ának (4) bekezdése alapján a Képviselő-testület jogkörében eljárva a Délegyháza Község Önkormányzata és a Délegyházi Roma Települési Nemzetiségi Önkormányzat között a nemzetiségek jogairól szóló 2011. évi CLXXIX. törvény 80.§ (2) bekezdése szerinti, felülvizsgált és módosított együttműködési megállapodást felülvizsgálta, és a felülvizsgálat eredményeként megállapítja, hogy azt nem kívánja módosítani.**

**Határidő: azonnal**

**Felelős: Polgármester, Jegyző**

1. Délegyháza Község Önkormányzatának Polgármestere a második napirendi pont vonatkozásában a következő határozatot hozta:

**4/2021. (I.15.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva a Tavirózsa Kemping Kft. strand bővítési kérelmével kapcsolatosan eldönti, hogy a Tavirózsa Kemping Kft. kérelmének helyt ad, és hozzájárul ahhoz, hogy a Kft. által üzemeltetett természetes fürdőhely (strand) területe kibővüljön az Önkormányzat tulajdonában álló 1317/56 hrsz-ú ingatlannak az 1325 hrsz-ú ingatlannak a Kft. tulajdonában álló ingatlanrésze előtti területrészével, partszakaszával, és a Kft. - a fürdőhely biztonságának biztosítása érdekében - a strandként (fürdőhelyként) működő területet annak határain lekeríthesse, tehát a strand kerítését az 1317/56 hrsz-ú ingatlanra, az 1325 hrsz-ú ingatlanból Kft-t megillető területrész határvonalára áthelyezhesse.**

**Jelen határozatban foglalt hozzájárulás feltétele, hogy Kft. továbbra is biztosítja a délegyházi lakcímmel rendelkező lakosok számára, hogy a strandbelépő árát a büfében lefogyaszthatják, s ezt a Kft. közzéteszi a Tavirózsa Kemping és a strand bejáratánál, magában a Kempingben és a strandon, plakátjain, közösségi oldalain. Jelen hozzájárulás további feltételei megegyeznek a 46/2015.(III.31.) számú képviselő-testületi határozatban és az Önkormányzat, a Kft. és Budapest Főváros XVIII. kerület Pestszentlőrinc-Pestszentimre Önkormányzata között a strandterület használata és üzemeltetése tárgyában 2016. június 13. napján létrejött, jelenleg is hatályos megállapodásban foglalt feltételekkel.**

**Jelen hozzájárulás az Önkormányzat, a Kft. és Budapest Főváros XVIII. kerület Pestszentlőrinc-Pestszentimre Önkormányzata között a strandterület használata és üzemeltetése tárgyában 2016. június 13. napján létrejött, jelenleg is hatályos megállapodás időtartamára, annak megszűnéséig érvényes és hatályos.**

**Képviselő-testület felhatalmazza Polgármesterét és Jegyzőjét a strand területéről szóló megállapodás jelen határozatban foglaltak szerinti kiegészítéséről szóló megállapodás aláírására.**

**Felelős: Polgármester, Jegyző**

**Határidő: azonnal**

k.m.f.

dr. Riebl Antal dr. Molnár Zsuzsanna

polgármester jegyző